MUNICIPIUL SATU MARE

APARATUL DE SPECIALITATE AL PRIMARULUI

SERVICIUL JURIDIC

NR. 58540/13.10.2026
În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ,

formulăm:

RAPORT DE SPECIALITATE 
la proiectul de hotărâre privind bunurile imobile, proprietate publică a Municipiului Satu Mare, ce fac parte din coridorul de expropriere ale lucrărilor de utilitate publică de interes naţional „Drum Expres Conexiune Satu Mare (VO Satu Mare) - Oar (Granița Româno-Ungară-Drum Expres M49 Ungaria)”
Proiectul de hotărâre se întemeiază, din punct de vedere juridic, pe următoarele prevederi:
- Art. 554: Proprietatea publică – Codul civil:  „(1) Bunurile … unităţilor administrativ-teritoriale care, prin natura lor sau prin declaraţia legii, sunt de uz sau de interes public formează obiectul proprietăţii publice, însă numai dacă au fost legal dobândite de către acestea.”
- Art. 858: Definiţia dreptului de proprietate publică – Codul Civil:  “Proprietatea publică este dreptul de proprietate ce aparţine … unei unităţi administrativ-teritoriale asupra bunurilor care, prin natura lor sau prin declaraţia legii, sunt de uz ori de interes public, cu condiţia să fie dobândite prin unul dintre modurile prevăzute de lege.”
- Art. 286 alin. (4) din OUG nr. 57/2019 privind Codul administrativ „Domeniul public al ... municipiului este alcatuit din bunurile prevazute in anexa nr. 4, precum si din alte bunuri de uz sau de interes public local, declarate ca atare prin hotarare a consiliului local, ...”

- Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local:

Art. 2 alin. (1) lit. a): „În sensul prezentei legi, sunt declarate de utilitate publică următoarele lucrări: a) lucrările de construcţie, reabilitare şi modernizare de drumuri şi parcări de interes naţional, judeţean şi local,…;
Art. 2 alin. (2): „(2) Expropriator este statul român pentru obiectivele de interes naţional, inclusiv pentru obiectivele de investiţii strategice şi cele realizate în parteneriat public-privat de interes naţional.” 

Art. 2 alin. (3) lit. a) teza I: „În aplicarea prevederilor prezentei legi, expropriatorul prevăzut la alin. (2) este reprezentat de: a) Ministerul Transporturilor şi Infrastructurii, prin Compania Naţională de Administrare a Infrastructurii Rutiere - S.A., …, pentru toate lucrările de construcţie de drumuri de interes national…”

Art. 9 alin. (51): “Coridorul de expropriere include lista imobilelor expropriate, precum şi lista imobilelor proprietate publică.”
Art. 28 alin. (1) şi alin. (2): „(1) Bunurile imobile, proprietate publică a unităţilor administrativ-teritoriale, care sunt afectate de lucrările de utilitate publică trec, în condiţiile legii, în proprietatea publică a statului şi în administrarea reprezentanţilor expropriatorilor în termen de 15 de zile de la înştiinţarea unităţii administrativ-teritoriale… (2) Bunurile imobile trecute în proprietatea publică a statului şi în administrarea expropriatorilor, conform prevederilor alin. (1), pot fi transferate, după finalizarea lucrărilor, în proprietatea unităţilor administrativ-teritoriale şi în administrarea autorităţilor administraţiei publice locale şi nu pot fi înstrăinate pe perioada existenţei lucrărilor de utilitate publică.”

Prin HG nr. 1027/27.10.2023:

·  s-a declanșat procedura de expropriere a tuturor imobilelor proprietate privată care constituie coridorul de expropriere al lucrării de utilitate publică de interes național, 
· s-a aprobat lista imobilelor  proprietate publică a statului, precum și aprobarea listei, imobilelor proprietate publică a unităților administrativ teritoriale, care fac parte din coridorul de expropriere al lucrării de utilitate publică de interes național ”Drum Expres Conexiune Satu Mare (VO Satu Mare)- Oar (Granița Româno-Ungară-Drum Expres M49 Ungaria)”.
În Anexa 4 la această hotărâre de guvern, la poziţiile 1 până la 24 sunt identificate bunuri imobile care aparţin domeniului public al Municipiului         Satu Mare. 
Conform prevederilor art. 129 alin. (2) lit. c) din OUG nr. 57/2019 privind Codul administrativ, consiliul local are atribuţii privind administrarea domeniului public şi privat al municipiului.  

Cu privire la oportunitatea promovării lui, s-a pronunţat iniţiatorul prin referatul de aprobare, iar din punct de vedere tehnic s-a întocmit raportul de specialitate al Serviciului Patrimoniu, Concesionări, Închirieri.

Pentru considerentele mai sus arătate, proiectul de hotărâre se încadrează în prevederile legale în vigoare.
În consecinţă, proiectul de hotărâre privind privind bunurile imobile, proprietate publică a Municipiului Satu Mare, ce fac parte din coridorul de expropriere ale lucrărilor de utilitate publică de interes naţional „Drum Expres Conexiune Satu Mare (VO Satu Mare) - Oar (Granița Româno-Ungară-Drum Expres M49 Ungaria)”, se înaintează Consiliului Local al municipiului           Satu Mare cu propunere de aprobare.

